text: Juelsminde-borger i spidsen for 10.000 socialdemokrater
  25 april 2010 kl. 11.25
  Hans Brønfeld fra Juelsminde valgt som ny formand for de 10.000 organiserede socialdemokrater i Region Midtjylland.
  - Jeg glæder mig meget til den ny udfordring og mit mål er, at regionsorganisationen fortsat skal være et samlende midtpunkt for socialdemokrater i regionen, siger Hans Brønfeld, der blev valgt på et repræsentantskabsmøde lørdag i Silkeborg.
  Han takkede samtidig sin forgænger Kirsten Johannsen, Århus, for hendes enorme engagement og store arbejde med at samle de fire amter til én region, opbygge en organisation med et højt aktivitetsniveau og gennemføre store og vellykkede valgkampe.
  Hans Brønfeld er 61 år og kommer fra Juelsminde. Til daglig arbejder han som distriktskoordinator i Horsens Kommune, hvor han også er tillidsrepræsentant for 110 HK?ere. Han har en solid politisk ballast som tidligere byrådsmedlem, folketingskandidat, samt aktiv i både bestyrelsesarbejde, fagbevægelsen og AOF. Hans Brønfeld har også været næstformand i regionsbestyrelsen.
  